جمهورية مصر العربية هي جمهورية عربية . قامت فى مصر فى 18 يونيه 1953 بعد الانقلاب اللى اتعرف باسم ثورة 23 يوليه 1952 بقيادة مجموعة ظباط جيش اتعرف تنظيمهم بالظباط الاحرار. بعد ما استولى الظباط على الحكم اجبروا الملك فاروق الاول على التنازل عن العرش لإبنه الطفل الصغير فؤاد التانى ومغادرة مصر ، فذهب الي ايطاليا ، و فضل ابنه ملك على مصر تحت وصاياة مجلس وصايه لغاية ما اعلنت الجمهوريه و انتهى العصر الملكى (1805 – 1953) اللى حكمت فيه عيلة محمد على. فيه دلوقتى مطالب شعبيه و دعوه فى مصر بإستخدام الاسم ده بس كتسميه رسميه لمصر من غير اضافات. حكم مصر فى فترة الجمهوريه : محمد نجيب : حكم من 18 يونيه 1953 ، و إتعزل فى 14 نوفمبر 1954 جمال عبد الناصر: حكم من 14 نوفمبر 1954 لحد ما اتوفى فى 28 سبتمبر 1970. كان فى حزب الاتحاد الاشتراكى العربى محمد أنور السادات : حكم من 15 اكتوبر 1970 لحد ما أغتيل فى 6 اكتوبر 1981. كان فى حزب الاتحاد الاشتراكى العربى، بعدين الحزب الوطنى الديمقراطى صوفي ابو طالب : كان رئيس مجلس الشعب وقت إغتيال السادات فحكم فى الفتره الانتقاليه من 6 اكتوبر 1981 لـ14 اكتوبر 1981 محمد حسنى مبارك : حكم من 14 اكتوبر 1981 لحد 11 فبراير 2011.